# จุรินทร์ ลักษณวิศิษฏ์
จุรินทร์ ลักษณวิศิษฏ์  (เกิด 15 มีนาคม พ.ศ. 2499)  เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎร แบบบัญชีรายชื่อ อดีตรองนายกรัฐมนตรี และอดีตรัฐมนตรีว่าการกระทรวงพาณิชย์ ในรัฐบาลพลเอก ประยุทธ์ จันทร์โอชา อดีตประธานคณะกรรมการประสานงานสภาผู้แทนราษฎร อดีตรัฐมนตรีว่าการกระทรวงศึกษาธิการ และรัฐมนตรีว่าการกระทรวงสาธารณสุข ในรัฐบาลนายอภิสิทธิ์ เวชชาชีวะ อดีตรัฐมนตรีช่วยว่าการกระทรวงพาณิชย์ อดีตรัฐมนตรีประจำสำนักนายกรัฐมนตรี และอดีตรัฐมนตรีช่วยว่าการกระทรวงเกษตรและสหกรณ์ รัฐบาลนายชวน หลีกภัย อดีตสมาชิกสภาผู้แทนราษฎรจังหวัดพังงา 6 สมัย อดีตหัวหน้าพรรคประชาธิปัตย์ อดีตรองประธานกรรมการรัฐมนตรีฝ่ายเศรษฐกิจ คนที่สอง อดีตประธานคณะกรรมการร่วมภาครัฐและเอกชน สังกัดกระทรวงพาณิชย์ อดีตกรรมการศูนย์บริหารสถานการณ์ของการแพร่ระบาดโรคติดเชื้อไวรัสโคโรนา 2019 อดีตกรรมการบริหารสถานการณ์การแพร่ระบาดโรคติดเชื้อไวรัสโคโรนา 2019

 ประวัติ 
จุรินทร์ เกิดเมื่อวันที่ 15 มีนาคม พ.ศ. 2499 ที่อำเภอท้ายเหมือง จังหวัดพังงา เป็นบุตรนายวีระ นางละเอียด ลักษณวิศิษฏ์ มีน้องชายคือจุฤทธิ์ ลักษณวิศิษฏ์ ด้านครอบครัวสมรสกับนางอรอนงค์ ลักษณวิศิษฏ์ มีบุตร 2 คน คือ กันต์กวี ลักษณวิศิษฏ์  และอรจรินทร์ ลักษณวิศิษฏ์ 

สำเร็จการศึกษาระดับประถมศึกษา จากโรงเรียนศิริราษฎร์วิทยา (สอบได้ที่ 1 ของจังหวัด) ระดับมัธยมศึกษา จากโรงเรียนสวนกุหลาบวิทยาลัย ระดับปริญญาตรี รัฐศาสตรบัณฑิต สาขาบริหารรัฐกิจ (สิงห์แดง) จากมหาวิทยาลัยธรรมศาสตร์ และระดับปริญญาโท รัฐประศาสนศาสตรมหาบัณฑิต สาขานโยบายสาธารณะและการวางแผน จากสถาบันบัณฑิตพัฒนบริหารศาสตร์ (นิด้า)

 การทำงาน 
จุรินทร์ เคยดำรงตำแหน่งรัฐมนตรีช่วยว่าการกระทรวงพาณิชย์ และรัฐมนตรีช่วยว่าการกระทรวงเกษตรและสหกรณ์ ในรัฐบาลชวน 1 และดำรงตำแหน่งรัฐมนตรีประจำสำนักนายกรัฐมนตรี ในรัฐบาลชวน 2 นอกจากนี้เคยเป็นประธานคณะกรรมการประสานงานพรรคร่วมรัฐบาล และประธานคณะกรรมการประสานงานพรรคร่วมฝ่ายค้าน (2 สมัย)

ด้านการทำงานในสภาผู้แทนราษฎร ในปี พ.ศ. 2529 จุรินทร์ ได้รับเลือกเป็น สส.ดาวรุ่ง (สส. ใหม่ดีเด่น) โดยสื่อมวลชนสายรัฐสภา และได้รับการโหวตจากสมาคมสังคมศาสตร์แห่งประเทศไทย ให้เป็นคณะกรรมาธิการดีเด่น จากบทบาทใน คณะกรรมาธิการการท่องเที่ยว สภาผู้แทนราษฎร กรณีดำเนินการทวงคืนทับหลังนารายณ์บรรทมสินธุ์ จากสหรัฐ จนเป็นผลสำเร็จ

ตั้งแต่การเลือกตั้งปี พ.ศ. 2544 จุรินทร์ได้ย้ายไปลงสมัครในระบบบัญชีรายชื่อ โดยให้จุฤทธิ์ ลักษณวิศิษฏ์ น้องชายลงสมัคร สส.เขต แทน และในการเลือกตั้ง พ.ศ. 2550 จุรินทร์ ลงสมัครรับเลือกตั้ง สส.แบบสัดส่วน กลุ่มที่ 8 ในลำดับที่ 4 และได้รับการเลือกตั้ง

ภายหลังการเลือกตั้ง พ.ศ. 2550 และมีการจัดตั้งรัฐบาลสมัคร สุนทรเวช พรรคประชาธิปัตย์ที่เป็นฝ่ายค้านพรรคเดียวได้ประกาศจัดตั้ง รัฐบาลเงา หรือ ครม.เงา ขึ้น ในเดือนกุมภาพันธ์ พ.ศ. 2551 และจุรินทร์ ได้รับเลือกจากที่ประชุมพรรค ให้ทำหน้าที่ รัฐมนตรีว่าการกระทรวงพลังงานเงา

 สมาชิกสภาผู้แทนราษฎร พ.ศ. 2529, 2531, 2535/1, 2535/2, 2538, 2539, 2544, 2548, 2550, 2554, 2562, 2566
 เลขานุการคณะกรรมาธิการการท่องเที่ยว ปี 2529 – 2531
 เลขานุการ รัฐมนตรีว่าการกระทรวงสาธารณสุข ปี 2531
 รองเลขาธิการนายกรัฐมนตรี ปี 2532
 เลขานุการ รัฐมนตรีว่าการกระทรวงเกษตรและสหกรณ์ ปี 2533
 โฆษกพรรคประชาธิปัตย์ ปี 2532 – 2535
 รัฐมนตรีช่วยว่าการกระทรวงพาณิชย์ ปี 2535ราชกิจจานุเบกษา, พระบรมราชโองการ ประกาศ แต่งตั้งรัฐมนตรี, เล่ม ๑๐๙ ตอนที่ ๑๐๓ หน้า ๒, ๒๙ กันยายน ๒๕๓๕
 รัฐมนตรีช่วยว่าการกระทรวงเกษตรและสหกรณ์ ปี 2537 - 2538
 ประธานคณะกรรมการประสานงานพรรคร่วมฝ่ายค้าน ปี 2539 – 2540
 ประธานคณะกรรมการประสานงานพรรคร่วมรัฐบาล ปี 2540 – 2543
 รัฐมนตรีประจำสำนักนายกรัฐมนตรี ปี 2540 – 2543
 ประธานคณะกรรมการประสานงานพรรคร่วมฝ่ายค้าน ปี 2544 – 5 มกราคม 2548
 ที่ปรึกษาคณะกรรมาธิการกิจการสภา สภาผู้แทนราษฎร ปี 2548
 รองหัวหน้าพรรคประชาธิปัตย์ ปี 2546 - 15 พฤษภาคม 2562
 รัฐมนตรีเงาว่าการกระทรวงพลังงาน
 รัฐมนตรีว่าการกระทรวงศึกษาธิการ 20 ธันวาคม 2551 - 17 มกราคม 2553
 รัฐมนตรีว่าการกระทรวงสาธารณสุข 18 มกราคม 2553 - 9 สิงหาคม 2554
 ประธานคณะกรรมการประสานงานพรรคร่วมฝ่ายค้าน ปี 2554 – 2557ประธานคณะกรรมการประสานงานพรรคร่วมฝ่ายค้าน
 หัวหน้าพรรคประชาธิปัตย์ (15 พฤษภาคม 2562 - 14 พฤษภาคม 2566)
 รองนายกรัฐมนตรี (10 กรกฎาคม 2562 - 1 กันยายน 2566)
 รัฐมนตรีว่าการกระทรวงพาณิชย์ (10 กรกฎาคม 2562 - 1 กันยายน 2566)
 ประธานคณะกรรมการกองทุนฟื้นฟูและพัฒนาเกษตรกร (2562 -ปัจจุบัน)

 รัฐบาลนายอภิสิทธิ์ เวชชาชีวะ 

นายจุรินทร์ ได้รับตำแหน่งรัฐมนตรีว่าการกระทรวงศึกษาธิการ ในคณะรัฐมนตรีคณะที่ 59 ของไทยราชกิจจานุเบกษา, พระบรมราชโองการ ประกาศแต่งตั้งรัฐมนตรี, เล่ม ๑๒๕ ตอนพิเศษ ๑๙๑ ง หน้า ๔, ๒๑ ธันวาคม ๒๕๕๑ ซึ่งจากการสำรวจความคิดเห็นของประชาชนโดยสำนักเอแบคโพล เกี่ยวกับผลงานของรัฐบาลในรอบ 1 ปี พบว่าผลงานด้านการศึกษา คือ การเรียนฟรี 15 ปี มีคะแนนอยู่ในอันดับที่ 3 (7.28 คะแนน) นับได้ว่าเป็นผลงานที่อยู่ในระดับที่น่าพึงพอใจของรัฐบาล

จากกรณีการลาออกจากตำแหน่งของนายวิทยา แก้วภราดัย รัฐมนตรีว่าการกระทรวงสาธารณสุข ทำให้คณะกรรมการบริหารพรรคประชาธิปัตย์ มีมติให้นายจุรินทร์ ย้ายไปดำรงตำแหน่ง รัฐมนตรีว่าการกระทรวงสาธารณสุขแทน ซึ่งผลการสำรวจความคิดเห็นของประชาชนในปี พ.ศ. 2553 ยังพบว่านายจุรินทร์ ได้รับคะแนนเฉลี่ยความพึงพอใจเป็นลำดับที่ 1 ของรัฐมนตรีในรัฐบาลดังกล่าว โดยได้รับคะแนน 6.02 จากคะแนนเต็ม 10เอแบคโพลล์เผย 5 รมต.โลกลืม" นริศรา -ชัยวุฒิ - พรรณสิริ - ศุภชัย -ไชยยศ "

รัฐบาลพลเอกประยุทธ์ 2

เมื่อปี พ.ศ. 2562 จุรินทร์ ได้รับตำแหน่งรองนายกรัฐมนตรีและรัฐมนตรีว่าการกระทรวงพาณิชย์ ในคณะรัฐมนตรีคณะที่ 62 ของไทยราชกิจจานุเบกษา, พระบรมราชโองการ ประกาศ แต่งตั้งรัฐมนตรี, เล่ม ๑๓๖ ตอนพิเศษ ๑๗๖ ง หน้า ๑, ๑๐ กรกฎาคม ๒๕๖๒

ในช่วงที่เขาดำรงตำแหน่งนั้นเกิดกรณีอื้อฉาวจากข้อกล่าวหาทุจริตซื้อถุงมือยางขององค์การคลังสินค้ามูลค่าหลักแสนล้านบาท ซึ่งฝ่ายค้านเปิดเผยว่ามีคนใกล้ชิดของเขาเกี่ยวข้องด้วย และมีความล่าช้าในการตามตัวมาลงโทษ

ในเดือนกรกฎาคม 2565 เขาแถลงว่าตนมีผลงานในการตรึงราคาสินค้า 936 รายการท่ามกลางภาวะเงินเฟ้อ รวมทั้งราคาบะหมี่กึ่งสำเร็จรูปไว้ที่ซองละ 6 บาท แต่ในเดือนสิงหาคม 2565 กระทรวงพาณิชย์อนุมัติให้บะหมี่กึ่งสำเร็จรูปขึ้นราคาเป็นซองละ 7 บาท

ในวันอาทิตย์ที่ 14 พฤษภาคม พ.ศ. 2566 จุรินทร์ตัดสินใจลาออกจากตำแหน่งหัวหน้าพรรคประชาธิปัตย์หลังจากความพ่ายแพ้จากการเลือกตั้งที่จัดขึ้นในวันดังกล่าวเลือกตั้ง 2566 : "จุรินทร์" รับผิดชอบผลเลือกตั้ง ขอลาออกหัวหน้าประชาธิปัตย์

 รางวัลเกียรติยศ 

 ปี 2529 ได้รับเลือกเป็น สส.ดาวรุ่ง (สส. ใหม่ดีเด่น) โดยสื่อมวลชนสายรัฐสภา
 ปี 2530 ได้รับคัดเลือกให้เป็นคณะกรรมาธิการดีเด่น โดย สมาคมสังคมศาสตร์แห่งประเทศไทย จากบทบาทใน คณะกรรมาธิการการท่องเที่ยว สภาผู้แทนราษฎร กรณีทวงคืนทับหลังนารายณ์บรรทมสินธุ์ จากสหรัฐอเมริกา
 ปี 2533 ได้รับเลือกเป็นนักศึกษาดีเด่น สถาบัณบัณฑิตพัฒนบริหารศาสตร์ (นิด้า) เนื่องในโอกาสครบรอบ 24 ปี ของการสถาปนาสถาบัน
 ปี 2534 ได้รับเลือกตั้งเป็นศิษย์เก่าดีเด่นสมาคมรัฐศาสตร์ มหาวิทยาลัยธรรมศาสตร์
 ปี 2537 นักศึกษาเก่าดีเด่น สถาบันบัณฑิตพัฒนบริหารศาสตร์ เนื่องในโอกาสครบรอบ 28 ปี การสถาปนาสถาบัน
 ปี 2542 ได้รับอิสริยาภรณ์ชั้นสูงสุด จาก “คณะกรรมการโอลิมปิคสากล” 
 ปี 2545 ศิษย์เก่าดีเด่นของโรงเรียนสวนกุหลาบวิทยาลัย (เนื่องในโอกาสโรงเรียนสวนกุหลาบวิทยาลัย ครบรอบ 120 ปี)
 ปี 2554 ได้รับรางวัล “World No Tobacco Day Awards” จากองค์การอนามัยโลก (WHO)

 ชีวิตส่วนตัว 
จุรินทร์ เมื่อสมัยยังเป็นนักศึกษาได้เป็นนักเขียน การ์ตูนการเมือง ใช้นามปากกาว่า "อู๊ดด้า" จึงเป็นฉายาที่มักจะเรียกจนติดปากมาจนทุกวันนี้ 
นอกจากนี้ จุรินทร์ ยังเป็นนักเขียน มีผลงานหนังสือแนวท่องเที่ยว ในเครือสำนักพิมพ์มติชน ชื่อ “อู๊ดด้าจับปากกาพาเที่ยว” และเคยเป็นผู้สื่อข่าวของหนังสือพิมพ์มติชน อีกด้วย

 เครื่องราชอิสริยาภรณ์ 
จุรินทร์ ลักษณวิศิษฏ์ ได้รับพระราชทานเครื่องราชอิสริยาภรณ์ชั้นสูงสุดตระกูลต่างๆ ดังนี้
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๒ ตอนที่ ๑๗ ข หน้า ๑, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๑ ตอนที่ ๒๑ ข หน้า ๔, ๓ ธันวาคม ๒๕๓๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญลูกเสือสดุดี ประจำปี ๒๕๕๒, เล่ม ๑๒๘ ตอนที่ ๑ ข หน้า ๔, ๑๒ มกราคม ๒๕๕๔